open-index/open-wikipedia-markdown huggingface dataset:
Michael Palmer

**Michael Stephen Palmer** (* 9. október 1942 − † 30. október 2013) bol americký spisovateľ trilerov z lekárskeho prostredia.

## Život
Michael Palmer, doktor lekárskych vied, pracoval ako internista v nemocniciach Boston City a Massachusetts General, dvadsať rokov pôsobil na plný uväzok na pohotovostných oddeleniach. Neskôr sa venoval liečbe alhoholickej a drogovej závislosti. Väčšinu života prežil v Massachusetts. 29. októbra 2013 náhle utrpel srdcový infarkt, na následky ktorého podľahol 30. októbra v nemocnici v New Yorku.

## Bibliografia
*1982 - *The Sisterhood*
*1984 - *Side Effects*
*1988 - *Flashback*
*1991 - *Extreme Measures*
*1994 - *Natural Causes*
*1995 - *Silent Treatment*
*1996 - *Critical Judgement*
*1998 - *Miracle Cure*
*2000 - *The Patient*
*2002 - *Fatal*
*2004 - *The Society*
*2007 - *The Fifth Vial*
*2008 - *First Patient*
* 2009 - *The Second Opinion*
* 2010 - *The Last Surgeon*
* 2011 - *A Heartbeat Away*
* 2012 - *Oath of Office*
* 2013 - *Political Suicide*
* 2014 - *Resistant*
* *2015 - Trauma*
* *Mercy* (2016, with Daniel Palmer)
* 
### Po slovensky
*1987, Aktuell - *[[Diagnóza: odsúdení na smrť]]* (*Critical Judgement*)
*1989, Smena - *[[Sesterstvo]]* (*The Sisterhood*)
*1992, INA - *[[Cez mŕtvoly]]* (*Extreme Measures*)
*1993, Aktuell - *[[Peklo návratov]]* (*The Flashback*)
*1994, Aktuell - *[[Záhadné príznaky]]* (*Side Effects*)
*1995, Aktuell - *[[Smrtiaca liečba]]* (*Natural Causes*)
*1996, Aktuell - *[[Doktor chodí ticho]]* (*Silent Treatment*)
*1999, Aktuell - *[[Liek na život]]* (*Miracle Cure*)
*2000, Aktuell - *[[Pacient,kniha|Pacient]]* (*The Patient*)
*2003, Aktuell - *[[Smrteľná infekcia]]* (Fatal)
*2005, Aktuell - *[[Hippokratova spoločnosť]]* (*The Society*)
*2007, Aktuell - *[[Smrť si počká]]* (*The Fifth Vial*)
* 2008, Aktuell - *Význačný pacient (First Patient)*

* 2009, Aktuell - *Druhý verdikt (The Second Opinion)*
* 2011, Aktuell - *Posledný chirurg (The Last Surgeon)*

## Referencie


Kategória:Narodenia v 1942
Kategória:Spisovatelia USA
John D. MacDonald

**John Dann MacDonald**, známy aj pod skráteným menom **John D. MacDonald** (* 24. júl 1916, Sharon, Pensylvánia, USA – † 28. december 1986, Milwaukee, Wisconsin) bol americký spisovateľ detektívnych príbehov.

V roku 1980 získal National Book Award.

## Bibliografia
### ''Travis McGee''
*1964 The Deep Blue Good-by
*1964 The Nightmare in Pink
*1964 A Purple Place for Dying
*1964 The Quick Red Fox
*1964 Dying in Purple Place
*1965 A Deadly Shade of Gold
*1965 Bright Oranfe for the Shroud
*1966 Darker than Amber
*1966 One Fearful Yellow Eye
*1968 Pale Gray for Guilt
*1968 The Girl in the Plain Brown Wrapper
*1969 Dress Her in Indigo
*1970 Long Lavender Look
*1972 A Tan and Sandy Silence
*1973 The Scarlet Ruse
*1973 The Turqoise Lament
*1974 The Dreadful Lemon Sky
*1978 The Empty Cooper Sea
*1979 The Green Ripper
*1981 Free Fall in Crimson
*1983 Cinnamon Skin
*1985 The Lonely Silver Rain

### ''iní''
*1953 Neon Jungle
*1957 The Drowner
*1958 Cape Fear
*1959 Deadly Welcome
*1960 The End of the Night
*1960 Slam the Big Door
*1962 A Flash of Green
*1963 The Price of Murder
*1977 Condominium

### po slovensky
*1982 *Umrieť v purpurovej krajine* (A Purple Place for Dying)
*1982 *Cena vraždy* (The Price of Murder)
*1982 *Dohodnúť sa so žralokom* (The Drowner)
*1985 *Škoricové dievča* (Cinnamon Skin)
*1988 *Strašná citrónová obloha* (Dreadful Lemon Sky)
*1988 *Prázdne medené more* (Empty Cooper Sea)
*1993 *Mys strachu* (Cape Fear)

### po česky
*Travis McGee*
*1987 Dlouhy levandulový pohled (Long Lavender Look)
*1987 Skořicová pleť (Cinnamon Skin)
*1987 Tmavší než jantar (Darker than Amber)
*1991 Tmavomodré sbohem (The Deep Blue Goodbye)
*1994 Volný pád (Free Fall in Crimston)
*1994 V citrónovém nebi (Dreadful Lemon Sky)
*1994 Dívka v balícím papíru (Girl in the Plain Brown Wrapper)
*1994 Oblečte ji do indigové (Dress Her in Indigo)
*1994 Osamělý stříbrný déšť (The Lonely Silver Rain)
*1995 Šarlátová lest (Scarlet Ruse)
*1995 Kapitánský diplom (Empty Cooper Sea)
*1995 Písečné zbohem (A Tan and Sandy Silence)
*1995 Zelený rozparovač (The Green Ripper)
*iní*
*1983 Uragán Ella (Condominium)
*1993 Vlčí smečka (The End of the Night)
*1994 Práskni dveřmi (Slam the Big Door)
*1994 Smrtelný pozdrav (Deadly Welcome)
*1995 Cena vraždy (The Price of Murder)
*1995 Mrtvá z jezera (The Drowner)
*1996 Neonová džungle (The Neon Jungle)
*1996 Smích trojského koně (Trojan Horse Laugh)
*1997 Píseň o Joeovi Lee (?)
*1997 Práskač (?)
*2001 U konce s dechem (Breathe No More)
*2003 Když mříže nestačí (Nor Iron Bars)
*2004 Obří kamenná smrt (The Great Stone Death)

## Ocenenie
* 1972, Grand Master Award

## Referencie


## Externé odkazy
* 
* John Dann MacDonald v ISFDb
* John Dann MacDonald Collection at University of Florida
* Essay: John Dann MacDonald and The Only Girl in the Game 
* JDM Homepage; a comprehensive website devoted to MacDonald
* Bibliografia 1 
* Bibliografia 2 

Kategória:Spisovatelia USA
Kategória:Spisovatelia detektívok
Kategória:Osobnosti z Pensylvánie
František Xaver Zach

**František Xaver Zach** známy aj ako barón **Franz Xaver von Zach** alebo **Ján František Zach** (* 4. jún 1754, Pešť, Maďarsko – † 2. september 1832, Paríž, Francúzsko) bol významný astronóm a matematik narodený v Uhorsku. Je po ňom pomenovaný kráter na Mesiaci a planétka (999) Zachia.

## Život

Narodil sa 4. júna 1754 v Pešti. Študoval Cisársku vojenskú akadémiu vo Viedni a po skončení štúdia dosiahol dôstojnícku hodnosť. 

Už ako dôstojník odišiel Zach študovať astronómiu do Anglicka. Doktorát získal na univerzite v Oxforde. V roku 1780 robil významné astronomické pozorovania, pozoroval opozíciu Marsu. V roku 1785 vstúpil do služieb rakúskej armády, odišiel do Londýna a v roku 1786 nastúpil v hodnosti podplukovníka do služieb Ernesta II., ktorý podporoval Zachov záujem o astronómiu a zveril mu stavbu hvezdárne pri Gothe. Od roku 1791 sa Zach stal jej riaditeľom.
Vedecké práce z astronómie písal po nemecky, po latinsky a po francúzsky a publikoval ich od roku 1788 aj vo svojom časopise *Allgemeine Geographische Ephemeriden*, ktorý vychádzal vo Weimare. Pri pozorovaniach v Gothe sa zaoberal predovšetkým pohybom Slnka. Výsledky pozorovaní vydal v samostatnej práci *Novae et correctae tabulae motuum solis* (Nové a opravené tabuľky pohybov Slnka), ktorá vyšla v roku 1792 v Gothe.
Roku 1798 zorganizoval F. X. Zach vo svojej hvezdárni prvý medzinárodný astronomický kongres. Od roku 1800 začal vydávať mesačník so širším obsahovým zameraním – *Monatliche Correspondenz zur Beförderung der Erd- und Himmelskunde*, ktorý redigoval do roku 1827. Zachom vedená hvezdáreň na Seebergu pri Gothe si rýchlo získala vo vedeckom svete veľmi dobrú povesť a mnohí astronómovia z rozličných krajín sem prichádzali robiť pozorovania. Zach prežil potom určitý čas v Janove a aktívne sa zúčastnil na budovaní hvezdárne v talianskych mestách Neapol a Lucca. Od roku 1813 sa  zdržiaval vo Švajčiarsku, najprv pôsobil v Ženeve, kde založil astronomické observatórium. Z tohto obdobia sú dôležité Zachove gravimetrické výskumy. Potom pôsobil v Elfenaube pri Berne a v roku 1827 odchádza do Francúzska, do Paríža. Rozsiahla bola jeho spolupráca s viacerými hvezdármi svetového významu a to s M. Hellom, Jakovlevom, Bakuninom, Eulerom a kartografom Lipským. 

Zach zomrel na choleru 2. septembra 1832 v Paríži. Uhorská akadémia vied ho v roku 1832 menovala in memoriam za svojho člena.

## Referencie


## Iné projekty

## Externé odkazy

* 

Kategória:Rakúski astronómovia
Kategória:Osobnosti z Budapešti
Kategória:Uhorskí šľachtici
Kategória:Slovenskí šľachtici
Priateľ ľudu

**Priateľ ľudu** je označenie dvojo novín:
*Priateľ ľudu (1848 – 1849)
*Priateľ ľudu (1861 – 1867)
Lukáč Mácsai

**Lukáč Mácsai** (, * 1824, Hronské Kosihy – † 9. september 1907, Levice) bol slovenský novinár, najmä novín *[[Priateľ ľudu]]*.

## Biografia
Študoval v Leviciach a v Bratislave. Právnickú fakultu skončil v Pešti. V revolúcii roku 1849 bol zvolený za poslanca do uhorského snemu vo volebnom okrsku Nová Baňa. Po porážke Maďarov pri Világoši sa skrýval pred cisárskymi vojskami. Od roku 1855 pokračoval vo svojej advokátskej praxi v Pešti. V roku 1861 bol znovu zvolený za novobanský okrsok do uhorského snemu. V roku 1865 spolu s Jánom Váradym založili prvú finančnú inštitúciu v Leviciach - Levickú sporiteľňu. V roku 1875 ho zvolili za primátora Levíc.

Nebol len redaktorom slovenských novín, ale aj dopisovateľom do maďarských peštianskych novín. Osobitný význam majú jeho príspevky v peštianskom *Právnickom týždenníku*.

## Zdroj

Kategória:Narodenia v 1816
Kategória:Úmrtia v 1881
Kategória:Slovenskí novinári
Kategória:Uhorskí právnici
Kategória:Poslanci uhorského snemu narodení na území dnešného Slovenska
Kategória:Primátori slovenských miest
Kategória:Osobnosti z Hronských Kosíh
Kategória:Pochovaní na cintoríne Kerepesi
Fyzik

**Fyzik** je vedec, ktorý sa zaoberá fyzikou.

## Pozri aj
* Nobelova cena za fyziku

Kategória:Vedecké povolania

Kategória:Fyzika
Galileove mesiace

[náhľad|Galileove mesiace – štyri najväčšie mesiace planéty [Jupiter]]

**Galileove mesiace** sú štyri najväčšie a najjasnejšie Jupiterove mesiace – Európa, Ganymede, Kalisto a Io. Sú to vôbec prvé nebeské telesá objavené ďalekohľadom a prvé známe mesiace inej planéty ako Zem. Patria k najväčším mesiacom slnečnej sústavy. Tri z nich majú ľadový povrch, štvrtý (Io) zase povrch tvorený horninami.

## Objav
[náhľad|upright|[Galileo Galilei, objaviteľ štyroch najväčších mesiacov Jupitera]]
Prvé pozorovania uskutočnil nemecký astronóm Simon Marius možno už v novembri 1609. Objav však publikoval až v roku 1614 v práci *[[Mundus Iovialis]]*. Galileo Galilei mesiace prvýkrát spozoroval 7. januára 1610 a považoval ich najprv za hviezdy. Po čase zistil, že nejde o hviezdy, ale o telesá obiehajúce okolo Jupitera. Objav publikoval 13. marca 1610 v spise *[[Sidereus Nuncius]]* („Hviezdny posol“). Tento objav mal pre astronómiu veľký význam, pretože preukázal, že existujú nebeské telesá, ktoré neobiehajú okolo Zeme a zároveň znamenal veľkú podporu pre uznanie heliocentrického systému.

Galileo Galilei pôvodne nazýval mesiace podľa svojich mecenášov „Medicejské hviezdy“ (*Sidera Medicea*) a označoval ich rímskymi číslicami I.IV, keďže medicejskí bratia boli tiež štyria. Toto označenie sa používalo do konca 19. storočia a viedlo k zmätkom. Preto bolo na odporúčanie Johannesa Keplera prijaté pomenovanie, ktoré navrhol Simon Marius.

Galileo Galilei (či Simon Marius) však pravdepodobne nebol prvý človek, ktorý tieto mesiace videl. Polynézania majú taký vynikajúci zrak, že ešte dnes udivujú schopnosťou vidieť (za priaznivých podmienok) mesiace Jupitera.

## Tabelárne zobrazenie
Galileove mesiace sú (v poradí od najbližšieho k Jupiteru po najvzdialenejší):

## Obežné dráhy

Galilean moon Laplace resonance animation 2.gif | Dráhová rezonancia Io, Európy a Ganymedu. Konjunkcie sú zvýraznené zmenou farby.
Galilean moons around Jupiter.gif | Animácia obehu mesiacov za obdobie 31 pozemských dní (január 2019)  


## Referencie

## Pozri aj
* Jupiterove mesiace

## Iné projekty

## Externé odkazy

* Aktuálna poloha Galileových mesiacov pri pohľade zo Zeme na webe The Sky Live
* Aktuálna poloha Galileových mesiacov pri pohľade zo Zeme na webe The Shallow Sky

Kategória:Mesiace Jupitera
Kategória:Jupiter
Ferdinand Pelikán

**Ferdinand Pelikán** (* 25. máj 1814, Skalica – † 29. máj 1864, Kamenica nad Hronom) bol redaktor novín *[[Wudce z Trnawi]]*. Pôsobil ako katechéta a profesor maďarčiny a nemčiny na arcibiskupskom lýceu v Trnave. Roku 1836 ukončil štúdium v Trnave. 

Najprv bol vychovávateľom v šľachtickej rodine Mednyanských v Beckove, potom farárom v Bratislave. Roku 1844 sa stal profesorom trnavského arcibiskupského lýcea. Odtiaľto prešiel za katechétu a profesora ostrihomského seminára, kde obdržal vysokú hodnosť pápežského komorníka. V Ostrihome vydával latinské spisy náboženského obsahu. Roku 1859 sa stal farárom v Kamenici nad Hronom, kde o päť rokov neskôr zomrel.

Kategória:Slovenskí redaktori
Kategória:Slovenskí pedagógovia
Kategória:Osobnosti zo Skalice
1. storočie pred Kr.

**1. storočie pred Kr.** je storočie, ktoré trvalo od roku 100 pred Kr. do roku 1 pred Kr.

## Významné osobnosti
* Octavianus Augustus, rímsky cisár
* Cicero, rímsky politik a spisovateľ
* Kleopatra VII., egyptská vládkyňa
* Horatius, rímsky básnik
* Iulius Caesar, rímsky politik
* Lucretius, rímsky filozof
* Marcus Antonius, rímsky politik
* Marcus Junius Brutus, Caesarov adoptívny syn, ktorý ho roku 44 pred Kr. pravdepodobne zabil
* Ptolemaios XIII., staroegyptský faraón, utopil sa v Níle
* Publius Ovidius Naso, rímsky básnik
* Vergílius, rímsky básnik
* Spartakus, gladiátor
* Gaius Marius, rímsky politik a generál
Slovenský kras

**Slovenský kras** (zastarano *Juhoslovenský kras*) je krajinný celok geomorfologickej oblasti Slovenské rudohorie. Bol tu vyhlásený Národný park Slovenský kras.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → ***Slovenský kras***
***
 
Južný okraj vymedzuje štátna hranica s Maďarskom, východným smerom leží Košická kotlina, severne Volovské vrchy, Rožňavská kotlina a Revúcka vrchovina. Západným smerom nadväzuje Juhoslovenská kotlina a Bodvianska pahorkatina.

## Charakteristika
Slovenský kras je tvorený vápencovými náhornými planinami oddelenými hlbokými údoliami s množstvom podzemných i povrchových krasových javov. Najvyššími vrcholmi tejto oblasti je Dvorník () a Matesova skala ().

V minulosti bolo celé územie zalesnené listnatými lesmi. Pôvodné dubové, lipové, habové a bukové porasty však boli čiastočne vyťažené. Neporušené lesné porasty sa zachovali v hlbokých roklinách a na svahoch ťažko prístupných planín. V oblasti slovenského krasu rastie veľmi mnoho druhov chránených teplomilných rastlín. Vzácne rastlinné spoločenstvá sa vyskytujú na silno zamokrených lúkach v okolí Štítnického potoka. Pestré prírodné podmienky ovplyvňujú rozšírenie a vývoj živočíchov. Miešajú sa tu druhy horské, lesné i stepné. Špecifické druhy živočíchov žijú v jaskyniach a priepastiach. 

Slovenský kras odvodňujú rieky Slaná, Muráň a Turňa s väčším množstvom drobnejších prítokov. Slovenský kras patrí do teplej klimatickej oblasti so zimnými priemernými teplotami −2  −5 °C a letnými teplotami 1618 °C. Počet dní so snehovou pokrývkou sa pohybuje okolo 6080, počet letných dní medzi 3050.

Na území Slovenského krasu sa nachádza okolo 1300 jaskýň, z ktorých je sprístupnená Domica, Gombasecká jaskyňa, Jasovská jaskyňa, Krásnohorská jaskyňa a Ochtinská aragonitová jaskyňa.

## Podcelky
Slovenský kras sa delí na 9 podcelkov, ktoré zahŕňajú aj 2 časti:
* Jelšavský kras
* Koniarska planina
* Plešivská planina
* Silická planina
** Silické úboče
* Turnianska kotlina
* Horný vrch
** Borčianska brázda
* Dolný vrch
* Zádielska planina
* Jasovská planina

## Ochrana prírody
Národný park Slovenský kras sa rozprestiera na juhovýchode Slovenska. S hraničiacim Aggteleckým národným parkom (Maďarsko) tvorí jednotný celok, ktorý ako súvislé územie svojou rozlohou predstavuje najrozsiahlejšie krasové územie planinového typu v strednej Európe. Na ploche  vytvára Slovenský kras svojou prírodnou a kultúrnohistorickou rozmanitosťou jednu z najkrajších oblastí Slovenska. Za chránenú krajinnú oblasť bol Slovenský kras vyhlásený v roku 1973 a v roku 1977 bol ako prvý na Slovensku zaradený do medzinárodnej siete biosférických rezervácií v rámci programu UNESCO Človek a biosféra a patrí tak medzi jednu zo štyroch slovenských biosférických rezervácií .

## Referencie

## Pozri aj
* Národný park Slovenský kras
* Zoznam vrcholov v Slovenskom krase

## Iné projekty

## Externé odkazy
* Svetové prírodné dedičstvo 


Kategória:Pohoria na Slovensku
Kategória:Geomorfologické celky na Slovensku
Ján Bežo

**Ján Bežo** (* 21. marec 1842, Nitrianska Streda – † 24. júl 1905, Senica) bol slovenský učiteľ a nakladateľ.

## Život
Narodil sa v Nitrianskej Strede v okrese Topoľčany. Gymnázium navštevoval v Modre a v Bratislave, učiteľský ústav v Šoporni. Vyučoval v Šoporni, v Uhrovci, v Beckove a od 21. septembra 1862 v Senici. V roku 1867 navštívil Nemecko, Švajčiarsko a Taliansko, kde študoval vyučovacie metódy na základných školách. Po 27 rokoch učiteľského pôsobenia sa v júli 1888 dobrovoľne vzdal učiteľského povolania a založil v Senici tlačiareň. V Senici nadviazal priateľské styky s J. M. Hurbanom. 

Ján Bežo náhle zomrel v Senici 24. júla 1905. Senica si uctila Jána Bežu pamätnou tabuľou na bývalej ev. škole dňa 28. septembra 1941. 

## Dielo
Ján Bežo bol autorom a vydavateľom 15 učebníc pre národné školy, ktoré vyšli spolu v 68 vydaniach. Vydával *Knižnicu zábavného a užitočného čítania* a edíciu *Divadelné hry pre mládež*. Vydal veselohru v 3 dejstvách *Molier: Nasilu stal sa lekárom*. Vydával časopis pre deti *Noviny mladých*. 

Jeho kniha *Silozpyt čili fyzika pre národné školy* vyšla v r. 1871. Prvé vydanie Silozpytu sa rozobralo počas jedného roka. Druhé vydanie vyšlo v r. 1873. V Predmluve autor upozorňuje, že texty na učenie spamäti pre žiakov sú vysádzané väčšími typmi písma, drobnejšia sadzba je pre výklad učiteľa. Ďalej radí, kde vo Viedni a v Budapešti dostať fyzikálne pomôcky. V exemplári (Bežovej Fyziky), vypožičanom z Univerzitnej knižnice v Bratislave, nachádzame podpis Vladimíra Clementisa z roku 1920, teda používala sa ešte po 47 rokoch. Možno konštatovať, že Bežov *Silozpyt čili fyzika* splnil svoje poslanie.

## Externé odkazy
*

Kategória:Slovenskí pedagógovia
Kategória:Osobnosti z Nitrianskej Stredy
Ján Bobok

PhDr. **Ján Bobok** (* 16. október 1936, Trnava – † 27. november 1984, Bratislava) bol slovenský pedagóg a matematik. Patril medzi nadšencov a priekopníkov novej koncepcie vyučovania matematiky a zaslúžil sa o jej zavedenie na školách.

## Životopis
Narodil sa v Trnave. Po ukončení štúdia matematiky a fyziky na Vyššej pedagogickej škole v Bratislave pôsobil na základnej škole v Bratislave, na Košickej ulici od 1. septembra 1963 do 30. júna 1970. Venoval sa problematike vyučovania matematiky. Svoje odborné poznatky a didaktické skúsenosti uplatnil ako vedecko-výskumný pracovník a metodik vyučovania matematiky na  Výskumnom ústave pedagogickom v Bratislave. Zomrel 27. novembra 1984 v Bratislave.

## Prínos
Veľmi aktívne sa podieľal na vypracovaní novej koncepcie vyučovania matematiky na základnej škole, na tvorbe metodických materiálov pre učiteľov, na ich preškoľovaní a ako pracovník VÚP a hlavný autor usmerňoval tvorbu učebníc matematiky. Publikoval v časopisoch *[[Matematika a fyzika ve škole]]*, *[[Matematické obzory]]*, *[[Komenský (časopis)|Komenský]]*, a aj takto odovzdával učiteľom svoje pedagogické poznatky a skúsenosti.

Ján Bobok má veľký podiel na skvalitňovaní vyučovania matematiky na základných školách, kde žiak získava základné vedomosti a poznatky na ktoré potom nadväzuje pri ďalšom štúdiu. Jeho prácu ocenila aj Jednota slovenských matematikov a fyzikov udelením Vyznamenania Matematickej sekcie JSMF za zásluhy o rozvoj vyučovania matematiky roku 1978 a v tom istom roku obdržal aj čestné uznanie Jednoty.

## Externé odkazy
*

Kategória:Osobnosti z Trnavy
Kategória:Slovenskí matematici
Kategória:Slovenskí pedagógovia
Krakovská republika

**Krakovská republika** alebo **Slobodné mesto Krakov** (, dlhý tvar: *Wolne, Niepodległe i Ściśle Neutralne Miasto Kraków z Okręgiem*) bol štátny útvar vytvorený na Viedenskom kongrese, kontrolovaný troma vtedajšími mocnosťami: Pruskom, Ruskom a Rakúskom. Krakovská republika existovala v rokoch 18151846, oficiálne vznikla 3. mája 1815.

Rozloha republiky bola 1164 km² a zahrňovala okrem samotného mesta aj jeho okolie. Na území republiky roku 1815 žilo 88 000 obyvateľov. V roku 1818 Slobodné mesto Krakov získalo svoju ústavu. Pri svojom vzniku požívalo vysokú autonómiu. Ústava garantovala záruky zákonodarnej a exekutívnej moci. Republika mala vlastný parlamentZbor reprezentantov (*Zgromadzenie Reprezentantów*) i vládu (*Senat Rządzący*). Vláda mala 13 členov: prezident, 8 členov volených parlamentom, 2 cirkvou a 2 Univerzitou. Ústava a zákony boli založené na občianskom Napoleonovom zákonníku a Francúzskom obchodnom a trestnom práve.

Republika bola bezcolnou zónou s právom obchodovať s Pruskom, Rakúskom a Ruskom. 

Jagielovska Univerzita (*Uniwersytet Jagielloński*) mohla prijímať študentov zo všetkých troch obsadených častí Poľska.

Počas novembrového povstania rokov 18301831 bol Krakov centrom pašovania zbraní do Poľského kráľovstva (*Kongresówka*). Po porážke povstania tri mocnosti značne obmedzili právomoci Krakova. V rokoch 18361841 bolo pod rakúskou okupáciou. 

Koniec samostatnosti mesta priniesla porážka Krakovského povstania v roku 1846. Po jeho vypuknutí vkročili do mesta vojská okupantov. 16. novembra 1846 Rakúsko anektovalo územie *Slobodného mesta Krakov*.

Po pripojení k Rakúsku sa Krakov a jeho okolie stal súčasťou rakúskej provincie Halič (*Galícia*).

## Referencie

Kategória:Poľsko
Kategória:Krakov
Kategória:Dejiny Poľska
Kategória:Historické územia v Poľsku
Ján Nepomuk Herkeľ

**Ján Nepomuk Herkeľ** (* 22. január 1786, Vavrečka, Slovensko – † pred 1853) bol slovenský národovec, advokát a spisovateľ.

## Životopis
Bol absolvent filozofického a právnického kurzu v Pešti, kde pôsobil po roku 1830 ako advokát. Patril do kruhu slovenských národovcov v Pešti, sústredených okolo Martina Hamuljaka. V roku 1827, keď v Lajoškomáre vrchnosť nariadila palicovať miestnych obyvateľov – Slovákov pre prejavy slovenského národného cítenia, Herkeľ zostavil žiadosť týchto občanov adresovanú Kráľovskej uhorskej miestodržiteľskej rade, v ktorej odsudzoval protiprávny postup sudcov, ale aj všetky maďarizačné akcie.

## Tvorba
V roku 1826 vydal v Budíne dielo *Elementa universalis linguae Slavicae* (Základy všeobecného slovanského jazyka), v ktorom propagoval potrebu vytvorenia jednotného všeslovanského jazyka. K filologickej problematike sa vrátil roku 1836 v almanachu *[[Zora (slovenský almanach)|Zora]]* vydanom Martinom Hamuljakom, v ktorom v článku *Premena* sa pokúsil vytvoriť osobitný slovenský spisovný jazyk, odchylný od Bernolákovej jazykovej normy.

Z toho istého roku pochádza asi aj Herkeľov vlastnoručný latinský koncept žiadostí o povolenie tzv. Novín slavianských, ktorých vydavateľom a redaktorom mal byť on sám.

## Dielo
*1826 – *Elementa universalis linguae Slavicae* (Základy všeobecného slovanského jazyka) – návrh akéhosi slovanského esperanta
*1836 – *Premena*, článok v almanachu *[[Zora (slovenský almanach)|Zora]]*

## Referencie


## Pozri aj
* Slovenské novinárstvo začiatkom 19. storočia

Kategória:Narodenia v 1786
Kategória:Osobnosti z Vavrečky
Kategória:Úmrtia v 1853
Kategória:Slovenskí advokáti
Kategória:Slovenskí spisovatelia
Kategória:Slovenskí národní buditelia
Kategória:Slovenskí jazykovedci
Literárny noviny všeslovanské

**Literárny noviny všeslovanské** je označenie slovanských novín, o ktorých vydávanie sa neúspešne pokúsil Frano Kurelac v 30-tych rokoch 19. stor..
 
## Predohra
Kurelac bývalý študent ev. lýcea v Bratislave a chorvátsky mladík a veľký stúpenec štúrovcov dobre ovládajal všetky slovanské jazyky a osvojil si aj učenie Jána Kollára o slovanskej vzájomnosti. Preto sa aj snažil novinárstvo postaviť do jej služieb. Kurelac, ktorý v Pešti bol v úzkych priateľských stykoch s uvedomelým Slovákom Alexandrom Vrchovským, chcel tu založiť Literárny noviny všeslovanské, napriek tomu, že si uvedomoval, že ide o veľmi rozsiahle podujatie, ktoré by si vyžadovalo podporu a spoluprácu mnohých vzdelaných Slovanov. 

## Podoba novín
Kurelac predložil Alexanderovi Vrchovskému náčrt svojich nádejných novín, ako aj ich zameranie: 
1. Spis tento musel by mať charakter novín a nie časopisu. 
2. V každom nárečí, bez ohľadu na úzkosť, alebo širokosť kmeňovú (kmeň tu Kurelac používal miesto pomenovania národ), bolo by potrebné písať. 
3. Iba hlavní spisovatelia by mali právo vládnuť nad týmto spisom a svoje príspevky doň posielať. 
4. Čokoľvek prospechu literárneho Slovanstva môže poslúžiť, mohlo by tu mať miesto, hlavne však posudok, alebo kritika, mluvospit ( jazykoveda) a dejepis… 

Kurelac sa na tomto istom mieste zmieňuje aj o nádejných dopisovateľoch a podporovateľoch novín všeslovanských, medzi ktorými by podľa neho, nemali chýbať predstavitelia poľských emigrantov vo Francúzsku (Mickiewicz) , z Bruselu (Lelevel). Z Rusov by tu mali byť významní učenci (Koppen, Pogodin, Gnědič, Venelin, Jazygov) , pričom počíta aj s osobnosťami slovenskými, českými a chorvátskymi. Tvrdí, že J. Kollár mu už dávnejšie sľúbil pomoc pri tomto medzinárodnom podujatí. 

Ako vidieť v Literárnych novinách všeslovanských chcel Kurelac uverejňovať príspevky vo všetkých slovanských jazykoch. Ich ťažiskom mali byť úvahy o slovanskej vzájomnosti, historické, jazykovedné články i recenzie a kritiky odbornej i umeleckej literatúry. 

Nevieme, prečo sa tento Kurelacov návrh nestretol medzi slovenskými národovcami s väčším ohlasom, ako ani to, že Kurelac nepodal na nadriadený úrad žiadosť o vydávanie spomínaných novín. Podľa všetkého aj tento návrh zapadol, pretože zmienky o jeho ďalších osudoch sa v súdobej korešpondencii nenachádzajú.

Kategória:Slovenské novinárstvo
Kyla Cole

**Kyla Cole**, vlastným menom *Martina Jacová*, (* 10. november 1978, Prešov) je slovenská modelka a erotická herečka. Dnes sa považuje za jeden z najdrahších erotických modelov sveta.

Po páde komunizmu odišla do USA. Do modelingovej scény sa dostala v marci 2000, kedy bola vymenovaná za „Pet of the month“ (domáci maznáčik mesiaca) Penthousu. Má za sebou stovky výstupov (fotky, filmy) - spravidla nahá - a je na obaloch najpopulárnejších erotických časopisov sveta. 

Účinkovala v mnohých filmoch porno režiséra Andrewa Blakea (vo filmoch *Blonde and brunettes* a *Exhibitionists* v roku 2001 a *The Villa* v roku 2002), ako aj vo filme *Pets in paradise* 2001 od Penthousu. Údajne pracuje na ďalšom filmovom projekte. 

Od augusta 2003 do apríla 2004 bola moderátorkou týždennej relácie Láskanie na slovenskej televíznej stanici TV Markíza. 

Vlastní a prevádzkuje vlastnú webstránku, prostredníctvom ktorej je v kontakte so svojimi fanúšikmi.

## Výzor
* **Miery:** 92-61-89
* **Výška:** 170 cm
* **Hmotnosť:** 55 kg
* **Oči:** Modré
* **Vlasy:** Hnedé
* **Obuv:** Veľkosť 39 (EÚ)

## Fotomodeling
*1999: Začala kariéru ako „luxusná“ modelka.
*marec 2000: 1. slovenský „Pet“ mesiaca v Penthouse vydávanom v USA.
*2000: zúčastnila sa photo-shootingu 'Olympic Games' pre Playboy USA.
*2000–2003: Nespočetné výstupy; je pravdepodobne na najväčšom počte obalov (titulných stránok) najznámejších svetových erotických časopisov.
*September 2002: výstup pre Playboy Česko.
*Miss Monticello Raceway 1999 (NY, USA)
*Miss Hawaiian Tropic of West Palm Beach 2000 (FL, USA)
*Miss Wet Shirt, Radio Kiss Morava 2001

## Filmy
*2001–2002: 3x Andrew Blake
*2001: 1x Penthouse video
*klipy z oblasti jemnej erotiky pre rôznych producentov

## Iné projekty

## Externé odkazy
*Oficiálna stránka
*

Kategória:Slovenské modelky
Kategória:Slovenské pornoherečky
Kategória:Osobnosti z Prešova
Slovenské pohľady

**Slovenské pohľady** môžu označovať:
*literárny časopis Slovenskje pohladi na vedi, umeňja a literatúru (1846 – 1852)
*literárny časopis vychádzajúci od roku 1881, pozri Slovenské pohľady (1881)
Anton Adalbert Bresztyenszky

**Anton Adalbert Bresztyenszky** - "Brestyánszky de Bresztina" (* 5. august 1786, Nitrianske Pravno – † 15. február 1850, Tihany, Uhorsko, dnes Maďarsko) bol uhorský matematik a autor učebníc.

## Životopis
Narodil sa v Nitrianskom Pravne v rodine Antona Bresztyenského a jeho manželky Anny. Pochádzal zo slovenského zemianskeho rodu pôvodom z Briestenného. Po gymnaziálnych štúdiách v Prievidzi a v Stoličnom Belehrade (Székesfehérvár) vstúpil v roku 1803 do benediktínskeho rádu. Filozofický kurz absolvoval v Rábe (Győr), teologické štúdiá v Pannonhalme, v roku 1810 ho vysvätili za kňaza. V období rokov 1810–1838 bol profesorom matematiky a fyziky na rádovom gymnáziu, resp. kráľovskej akadémii v Rábe, v roku 1813 získal doktorát filozofie na peštianskej univerzite a od roku 1838 bol vymenovaný za opáta rádového domu v Tihanyi. Na tomto poste pôsobil až do svojej smrti. Zomrel 15. februára 1851 v Tihany (dnešné Maďarsko). 

## Prínos
Zaslúžil sa o zveľaďovanie opátstva a o rozvoj Balatonfüredu ako kúpeľného centra na Balatone. Zaujala ho aj myšlienka chovu priadky morušovej a za týmto účelom dal v okolí opátstva vysadiť veľa moruší. Napísal niekoľko dobrých učebníc matematiky pre gymnáziá, resp. kráľovské akadémie a knižne vydal aj svoje prednášky z aplikovanej matematiky (mechaniky) na akadémii v Rábe. Do dejín matematiky v Uhorsku sa zapísal najmä svojou terminologickou štúdiou (*Tudományos Gyüjtemény*, 1823), v ktorej zhromaždil vtedy známe maďarské odborné výrazy z matematiky, pritom mnohé z nich upravil a doplnil. V štúdii upozornil aj na potrebu zjednotenia a dotvorenia vtedy ešte neustálenej maďarskej matematickej terminológie a uverejnil aj výzvu v tomto smere. Jeho štúdia a učebnice, v ktorých uvádza aj maďarské ekvivalenty k latinským výrazom, sa stali jedným z hlavných prameňov prvého maďarského matematického terminologického slovníka (*Mathematikai müszótár*, Budín, 1834) vydaného Uhorskou akadémiou vied. Za terminologickú a učebnicovú tvorbu ho v roku 1836 zvolili za člena korešpondenta UAV.

## Externé odkazy
* 
* Záznam o narodení a krste v matrike; pokrstený ako Antonius Briesztanszkÿ

Kategória:Slovenskí matematici
Kategória:Uhorskí matematici
Kategória:Slovenskí pedagógovia
Kategória:Uhorskí pedagógovia
Kategória:Slovenskí autori náučnej literatúry
Kategória:Uhorskí autori náučnej literatúry
Kategória:Slovenskí rímskokatolícki kňazi
Kategória:Uhorskí rímskokatolícki kňazi
Kategória:Osobnosti z Nitrianskeho Pravna
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Jonáš Bubenka

**Jonáš Bubenka** (* okolo 1650, Ochtiná – † 18. jún 1705, Levoča) bol slovenský učiteľ, výtvarník a hudobný skladateľ.

## Životopis
Narodil sa v Ochtinej. V rokoch 1667–1670 študoval na evanjelickom kolégiu v Prešove, kde jeho učiteľom bol I.Caban. Pôsobil ako učiteľ a kantor evanjelickej cirkvi v Prešove, neskôr pred r. 1680 prešiel do Levoče, kde od r. 1682 bol profesorom tamojšieho evanjelického gymnázia. 
Zomrel 18. júna 1705 v Levoči. 

## Práca
Komponoval duchovné piesne a zhudobňoval príležitostné básne. Známym sa stal ako ilustrátor levočského vydania Komenského diela *[[Orbis pictus]]* (1685), podľa niektorých on preložil pôvodné latinské texty tejto učebnice do češtiny. Vydal aj učebnicu matematiky *Arithmeticae vulgaris nucleus* (Levoča 1689).

## Externé odkazy
* 

Kategória:Narodenia v 50. rokoch 17. storočia
Kategória:Úmrtia 18. júna
Kategória:Úmrtia v 1705
Kategória:Slovenskí výtvarníci
Kategória:Slovenskí hudobníci
Kategória:Osobnosti z Ochtinej
Marcin Bylica

**Marcin Bylica** (* 1433, Olkusz, Poľsko – † 1493, Budín) bol poľský astronóm.

## Život
Marcin Bylica sa narodil v Olkusze (Poľsko). Bol absolventom krakovskej univerzity, kde začal aj svoju dráhu univerzitného profesora, neskôr prednášal na univerzitách vo Viedni a Bologni. Od roku 1465 pôsobil v Uhorsku, 1472–1490 bol dvorným astrológom panovníka Mateja Korvína a v rokoch 1467–1472 prednášal na bratislavskej Academii Istropolitane, neskôr v Budíne. Bol priateľom a spolupracovníkom ďalšieho profesora Academie Jána Müllera Regiomontana, s ktorým sa zoznámil ešte v Taliansku. Spolupracovali nielen v oblasti astronómie, ale aj pri zostavovaní šesťmiestnych tabuliek tangens – prvých v európskych dejinách matematiky – a na iných trigonometrických, resp. astronomických tabuľkách. Na bratislavskej univerzite prednášal matematiku a tzv. computus. V rámci svojich astronomických meraní uskutočňovaných v r. 1474 po celom Uhorsku stanovil zemepisné šírky mnohých uhorských miest. Zaoberal sa aj astrológiou a v spolupráci s viedenským dominikánom, mechanikom Jánom Dornom aj zhotovovaním astronomických prístrojov. Svoju knižnicu a zbierku prístrojov venoval krakovskej univerzite, na ktorej pôsobil v posledných desaťročiach svojho života. Zomrel v roku 1493 v Budíne.

## Externé odkazy

* 

Kategória:Narodenia v 1433
Kategória:Úmrtia v 1493
Kategória:Poľskí astronómovia
Kategória:Heslá Encyklopédie astronómie
Kategória:Osobnosti z Malopoľského vojvodstva
Kategória:Stredovekí astronómovia
Kategória:Absolventi Uniwersytet Jagielloński
Konštantný symbol

**Konštantný symbol** používaný v platobnom styku na Slovensku sa tvorí ako štvormiestne číslo, pričom:

# prvé tri miesta čísla sú základnou časťou čísla vyjadrujúcou charakter platby
# štvrté miesto čísla je premennou časťou čísla (X) vyjadrujúcou spôsob platenia alebo zúčtovania. 

Konštantné symboly sa zaraďujú do 10 tried, od 0 do 9, takto:
* 0	- platby za tovar a služby
* 1	- vzťahy k štátnemu rozpočtu a rozpočtom ostatných zložiek verejného rozpočtu
* 2	- platby za dodávky investičnej povahy
* 3	- mzdové a ostatné osobné náklady
* 4	- príjmy štátneho rozpočtu a rozpočtov ostatných zložiek verejného rozpočtu z daní a poplatkov
* 5	- ostatné finančné platby
* 6	- prevody medzi účtami toho istého klienta
* 7	- pokladničné príjmy
* 8	- rezerva
* 9	- vzťahy bánk alebo pobočiek zahraničných bánk (ďalej len „banka“) ku klientom

Premenná časť konštantného symbolu (X) sa zaraďuje do 10 skupín, od 0 do 9, takto:
* 0	- platby podľa osobitnej dispozície banky
* 1	- platby na základe právoplatného a vykonateľného rozhodnutia príslušného orgánu1) s označením "B"
* 2	- úverovateľné prepravné a úverovateľné platby dodávateľom
* 3	- výplaty hotovostí na zmluvnom základe v banke, ktorá nevedie účet klienta
* 4	- prednostné platby
* 5	- opravné zúčtovanie z podnetu banky s označením "B"
* 6	- dobropisy (vratky) na platby bežného roka
* 7	- dobropisy (vratky) na platby minulého roka
* 8	- ostatné bezhotovostné platby
* 9	- hotovostné platby

Konštantné symboly s označením „B“ sa používajú iba v prevodných príkazoch vykonávaných bankami.

## Pozri aj
* Zoznam bankových konštantných symbolov na Slovensku

Zdroj:
* Ustanovenie Národnej banky Slovenska z 1. januára 2003.

Kategória:Bankovníctvo
Zoznam bánk na Slovensku

Zdroj: Národná banka Slovenska

Kategória:Bankovníctvo

Banky
Kategória:Zaniknuté peňažné ústavy na Slovensku
Medzinárodné bankové číslo účtu

**Medzinárodné bankové číslo účtu** (, skr. **IBAN**) je medzinárodne štandardizovaná forma čísla bankového účtu, ktorá umožňuje strojové automatizované spracovanie bezhotovostných platieb, jednoznačnú identifikáciu účtu, krajiny a bankovej inštitúcie príjemcu platby a tým minimalizuje chybovosť, zjednodušuje a urýchľuje medzinárodné bezhotovostné platby.

Koncept IBAN bol vytvorený Európskym výborom pre bankové štandardy v spolupráci s Medzinárodnou organizáciou pre normalizáciu (ISO) a jeho podoba je definovaná v medzinárodnej norme ISO 13616. Aj keď pôvodne mal IBAN uľahčovať bezhotovostné prevody iba medzi krajinami Európskej únie, v súčasnosti tento štandard využíva väčšina európskych krajín, ale aj krajiny na Blízkom a Strednom východe, či v Karibiku. Podľa registra organizácie SWIFT, ktorá je od roku 2006 registračnou autoritou pre IBAN, ho v marci 2016 používalo 71 krajín sveta.

## Štruktúra IBAN
IBAN môže byť tvorený max. 34-znakovou kombináciou písmen a číslic. V písomnej forme je IBAN medzerami rozdelený na skupiny po 4 znaky, v elektronickej forme sa medzery medzi skupinami znakov vypúšťajú.

IBAN tvorí kombinácia veľkých písmen a číslic v nasledovnej štruktúre:
* 2 veľké písmená – kód krajiny (napríklad IT – Taliansko, SK – Slovensko, AT – Rakúsko, ...)
* 2 znaky – kontrolné číslice umožňujúce programovú kontrolu čísla účtu
* max. 30 znakov – kód banky, číslo účtu – predčíslie účtu a základné číslo účtu

### Slovensko
Na Slovensku je IBAN povinný od 1. februára 2016. IBAN pre slovenské banky má vždy 24 znakov:

* SK - kód krajiny
* 2 kontrolné číslice umožňujúce programovú kontrolu čísla účtu
* 4 číslice pre kód banky, v ktorej je účet vedený
* 6 číslic predčíslia účtu
* 10 číslic základného čísla účtu

## Referencie

## Externé odkazy
* výpočet IBAN pre slovenské účty 
* Skontrolujte platnosť IBAN
* Automatický prepočet účtov na IBAN, aj hromadne 

Kategória:Bankovníctvo
Kategória:ISO štandardy
Erik Erikson

**Erik Homburger Erikson** (* 15. jún 1902, Frankfurt nad Mohanom, Nemecká ríša – † 12. máj 1994, Harwich, Massachusetts, USA) bol nemecko-americký vývinový psychológ a psychoanalytik rakúskeho pôvodu známy svojou teóriou psychosociálneho vývoja človeka a svojím pojmom „kríza identity“. Bol 12. najcitovanejším psychológom v 20. storočí.

## Dielo (výber)
* Einsicht und Verantwortung; Frankfurt a. M. (1964) 1971
* Identität und Lebenszyklus. Drei Aufsätze; Frankfurt a. M. 1966; 2. vyd. 1973
* Der junge Mann Luther. Eine psychoanalytische und historische Studie. 1975.
* Gandhis Wahrheit. Über die Ursprünge der militanten Gewaltlosigkeit. 1978.
* Jugend und Krise; Stuttgart 1980
* Der vollständige Lebenszyklus; Frankfurt a. M. 1988; 2. vyd. 1992
* Childhood and Society; New York 1950; vydanie v nemčine: Kindheit und Gesellschaft; Zürich 1957

## Referencie


## Externé odkazy
* Manfred Rosenbach, *[http://ods3.schule.de/aseminar/entwicklung/identkrise.htm Entwicklung der Persönlichkeit - eine Abfolge »psycho-sozialer Krisen«]*
* C. George Boeree, * [http://www.social-psychology.de/do/PT_erikson.pdf Persönlichkeitstheorien: Erik Erikson] 
* [http://www.nytimes.com/learning/general/onthisday/bday/0615.html *Obituary'' May 13, 1994] 
* Erikson Institute

## Zdroj

Kategória:Psychológovia USA
Kategória:Osobnosti z Frankfurtu nad Mohanom
Beckov

**Beckov** môže byť:

* hrad na Slovensku, pozri Beckov (hrad)
* obec na Slovensku, pozri Beckov (obec)
Daniel Fischer (lekár)

**Daniel Fischer** (* 9. november 1695, Kežmarok – † 18. september 1746, Kežmarok) bol slovenský prírodovedec a lekár.

## Rodina
* otec: Michal Fischer
* matka: Agneta

## Život
Narodil sa v Kežmarku. Podobne ako veľa jeho krajanov študoval na univerzite vo Wittenbergu (1713–1716), kde získal titul doktora medicíny. Po návrate do Kežmarku sa stal komitátnym lekárom Liptovskej a Spišskej stolice. Bol tiež mestským lekárom v Kežmarku, kde založil súkromnú lekársku školu. Istý čas bol aj osobným lekárom ostrihomského arcibiskupa Mikuláša Csákyho. Hoci prežil celý život v Kežmarku, nikdy nevyučoval na tamojšom lýceu. Už v r. 1719 sa stal členom nemeckej spoločnosti prírodovedcov Academia Leopoldina. Cisár Karol VI. mu udelil v roku 1722 titul uhorského zemana.

## Práca
Zaoberal sa prípravou liečiv, pripravil tzv. karpatský olej z limby a kosodreviny. Na liečbu kiahní používal mliečnu kúru založenú na ľudovej liečbe tejto choroby kyslým mliekom. Napísal správu o epidémii kiahní na Slovensku v r. 1740–1742. V r. 1735 vypracoval návrh na založenie učenej spoločnosti v Uhorsku, ktorá by tiež vydávala časopis *[[Acta Eruditorum Pannonicae res et eventus naturales ac morbus patriae exponentis|Acta eruditorum Pannonicae]]*, zameraný na prírodné vedy, lekárstvo a hospodárstvo. Zámer sa napokon nerealizoval pre nedostatok financií.  V mestskej knižnici v Kežmarku sa zachoval Fischerov obšírny rukopis *[[Princípy fyziky (Daniel Fischer)|Princípy fyziky]]* z roku 1730. V tomto spise autor cituje Isaaca Newtona, prípadne úryvky z jeho *Princípií*. Svet je podľa Fischera poznateľný a pôsobia v ňom sily, ktorých podstatu nepoznáme. Rukopis, v ktorom sa fyzika člení na generálnu a partikulárnu, pripomína viaceré učebnice fyziky z 18. storočia, ktoré sa pokúšali zjednotiť karteziánsku a newtonovskú fyziku. Napríklad pohybové zákony a gravitáciu Fischer vysvetľuje podľa Newtona, zatiaľ čo zrážku podľa Descarta. V rukopise je stručná časť venovaná elektrine, obsahuje však iba zastarané názory.

## Externé odkazy
* Záznam o narodení a krste v matrike - evanjelická cirkev v Kežmarku
* 

Kategória:Narodenia v 1695
Kategória:Úmrtia v 1746
Kategória:Slovenskí lekári
Kategória:Osobnosti z Kežmarku
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Narodenia 9. novembra
Kategória:Úmrtia 18. septembra
Kategória:Osobnosti Evanjelického lýcea v Kežmarku
Sieť so vzájomným sprístupňovaním

**Sieť so vzájomným sprístupňovaním** (iné názvy: **sieť medzi partnermi**, **sieť (typu) peer to peer**, **sieť P2P**, **P2P sieť**, **sieť (typu) rovný s rovným**, **sieť rovnocenných počítačov**, **sieť s rovnocennými uzlami**, **peer(-)to(-)peer**, **peer-to-peer network**, **P2P**, **p2p**) je počítačová  sieť, ktorá sa viac spolieha na výpočtovú silu koncových zariadení (počítačov) ako na sieť samotnú.

Čistý P2P prenos súborov neobsahuje ani klientov, ani servery, ale iba rovnocenné sieťové uzly, ktoré súčasne plnia voči iným uzlom v sieti úlohu servera aj klienta. Týmto sa tento sieťový model odlišuje od modelu klient-server, kde komunikácia zvyčajne prebieha cez centrálny server. Typickým príkladom prenosu súborov typu klient-server je prenos z FTP serveru a na FTP server. Jeden používateľ nahrá súbor na FTP server a potom veľa používateľov daný súbor sťahuje, pričom nie je nutné, aby nahrávajúci a sťahujúci užívateľ boli pripojení v rovnakom čase.

Pri komunikácii typu P2P vystupujú aplikácie ako rovnocenné, teda nie je tu prítomný server. Komunikácia prebieha priamo medzi klientmi a každý peer si uchováva informácie o ostatných uzloch u seba. Tento typ komunikácie však vyžaduje väčšie množstvo prenesných dát ako je tomu v prípade klient – server, ale má výhodu, že server nie je potrebný.

## Niektoré protokoly a siete
*Akamai
*Applejuice
*BearShare
*Bitcoin
*BitTorrent (μTorrent, Azureus)
*Napster
*CAKE
*Direct Connect (DC, DC++)
*eDonkey (eMule)
*ed2k (eDonkey 2000)
*FastTrack (Grokster, Kazaa)
*FileTopia
*Freenet
*GNUnet
*Gnutella, Gnutella2 (Shareaza)
*HyperCast
*Joltid PeerEnabler
*Kademlia (eMule)
*MANOLITO (MP2P)
*PeerCast, IceShare, Freecast
*Skype
*Soulseek
*uTorrent
*Warez P2P (Ares)
*WinMX

## Referencie

## Externé odkazy
* http://fria.fri.uniza.sk/~vapo/vyuka/peer-tp.htm 
* http://www.ict.ox.ac.uk/oxford/rules/p2p.xml?ID=introduction
* zacatecnik.com O zdieľaní internetu (po česky)

Kategória:Počítačová terminológia
Kategória:Spoločné používanie súborov
Október 2003

## Udalosti
* Vznikla naša slovenská jazyková verzia Wikipédie.

## Úmrtia
* 5. október – Neil Postman, americký mediálny teoretik, kulturny kritik, pedagóg, profesor a redaktor (* 1931)
* 5. október – František Velecký, slovenský herec (* 1934)
* 11. október – Ivan Alexander Getting, americký technik, ktorý sa zameriaval najmä na fyziku (* 1912)
* 13. október – Bertram Brockhouse, kanadský fyzik (* 1918)
* 19. október – Alija Izetbegović, bosniansky politik a islamský aktivista, prezident republiky Bosna a Hercegovina (1990 – 1992) (* 1925)
* 20. október – Ľubomír Lipták, slovenský historik (* 1930)
* 29. október – Hal Clement, americký spisovateľ science fiction a vedúci predstaviteľ podžánru hard science fiction (* 1922)

Kategória:Aktuality roka 2003
Peter Capek

RNDr. **Peter Capek**, CSc. (* 19. jún 1946, Bratislava – † 21. február 1991, Bratislava) bol slovenský matematik.

## Život

Po maturite na strednej všeobecnovzdelávacej škole r. 1964 v Bratislave študoval v rokoch 1964–1969 matematiku a fyziku, od 3. ročníka špecializáciu matematická analýza na Prírodovedeckej fakulte Univerzity Komenského v Bratislave. V rokoch 1968–1971 pracoval ako asistent na Katedre matematickej analýzy Prírodovedeckej fakulty UK v Bratislave, v rokoch 1971–1973 bol na tejto katedre interným ašpirantom. V rokoch 1974–1975 si doplnil pedagogickú kvalifikáciu postgraduálnym štúdiom pedagogiky vysokých škôl na Filozofickej fakulte UK v Bratislave. R. 1976 absolvoval polročný študijný pobyt na Prírodovedeckej fakulte univerzity v Breste vo Francúzsku. Akademický titul RNDr. získal r. 1974, kandidátsku dizertačnú prácu pod vedením prof. Tibora Neubrunna obhájil a vedeckú hodnosť kandidáta fyzikálno-matematických vied v odbore matematická analýza nadobudol r. 1978. Od r. 1973 pôsobil na Katedre matematickej analýzy Prírodovedeckej (od r. 1980 Matematicko-fyzikálnej fakulty UK) ako odborný pracovník, neskôr ako vedecký pracovník až do svojej smrti.

## Práca
Popri odborných a vedeckých úlohách sa značnou mierou podieľal na pedagogickej činnosti najmä v predmetoch matematickej analýzy a matematiky pre prírodovedné odbory. Podieľal sa aj na príprave celoštátnej vysokoškolskej učebnice matematiky pre geológov. Vedecky pracoval v matematickej analýze a jej matematických aplikáciách. Prispel k obohateniu pôvodnej slovenskej publikačnej produkcie v teórii reálnych funkcií a v teórii miery s aplikáciami v teórii číselného kontinua. Časť jeho prác bola publikovaná vo Francúzsku.

## Externé odkazy
* 

Kategória:Narodenia v 1946
Kategória:Úmrtia v 1991
Kategória:Osobnosti z Bratislavy
Kategória:Slovenskí matematici
Kategória:Absolventi Prírodovedeckej fakulty Univerzity Komenského
Alexius Cörver

Barón **Alexius Cörver** (staršie Alexius barón Cörverr; * 19. máj 1714, Turnianske Podhradie, dnes časť Turne nad Bodvou – † 4. jún 1747, Nitra) bol slovenský teológ, filozof a matematik.

## Životopis
Alexius Cörver sa narodil v Turnianskom Podhradí. Od r. 1731 bol príslušníkom piaristickej rehole, noviciát absolvoval v Prievidzi, neskôr pôsobil na rehoľných gymnáziách v Nitre a Pešti ako učiteľ. Vo vyšších štúdiách pokračoval v Taliansku v Carei a Ríme, potom vyučoval na kráľovskom kolégiu v Neapoli, napokon opäť na gymnáziách v Nitre a Pešti. Od r. 1746 bol riaditeľom konviktu a profesorom teológie v Nitre. Zomrel 4. júna 1747 v Nitre.

## Práca
Vo svojich filozofických prácach sa pokúša odpútať sa od scholastickej filozofie, interpretuje aj moderných autorov – Galileiho, Gassendiho, Descarta, Leibniza, Wolffa a vyzdvihuje význam empírie a prírodných vied. Tieto tézy sa pokúšal presadiť aj v rámci výukových reforiem na piaristických školách. Vo svojej učebnici geometrie (*Compendium elementorum geometricae practicae fundatum*, Budín 1746) sa venuje najmä zememeračským úlohám.

## Externé odkazy
* 

Kategória:Slovenskí filozofi
Kategória:Slovenskí matematici
Kategória:Slovenskí rímskokatolícki kňazi
Kategória:Osobnosti z Turne nad Bodvou
Kategória:Uhorskí šľachtici
Kategória:Slovenskí šľachtici
Zoznam pápežov

náhľad|Pápežský emblém
náhľad|Zoznam pápežov pochovaných v bazilike Sv. Petra v Ríme
Toto je kompletný **zoznam osôb s titulom rímsky pápež.** Rímsky pápež je hlavou katolíckych cirkví (Latinskej cirkvi a východných katolíckych cirkví). Súčasný úradný titul pápeža znie „biskup rímsky, nástupca kniežaťa apoštolov, prímas taliansky, arcibiskup a metropolita rímskej cirkevnej provincie, suverén štátu mesta Vatikán“. Od 6. storočia sa využíva aj titul „*servus servorum Dei*“ (sluha sluhov Božích). Ďalšími titulmi pápežov sú Summus Pontifex a Pontifex Maximus. Do roku 2006 pápežom prislúchal aj titul „patriarcha západu“. Okrem rímskych pápežov používa titul pápež ešte niekoľko kresťanských náboženských vodcov.

8. mája 2025 bol zvolený v poradí 267. pápež Katolíckej cirkvi, pápež Lev XIV. 

Každý rok býva zoznam pápežov publikovaný spolu so životopismi jednotlivých pápežov v cirkevnej ročenke *[[Annuario Pontificio]]*. Zmeny sú spôsobované najmä pre nejasnosť platných nástupníctiev v niektorých starších dátumoch. Z prvých päťdesiatych pápežov bolo 48 vyhlásených za svätých, pričom z prvých 31 pápežov 28 zomreli ako mučeníci.

## Pozri aj
* Pápež
* Zoznam protipápežov (rímskych)
* Zoznam koptských alexandrijských pápežov
* Zoznam alexandrijských patriarchov
* Zoznam konštatinopolských patriarchov

## Externé odkazy
* www.santiebeati.it 
* www.tuttipapi.it  
* Zoznam na stránkach o Benediktovi XVI.  
* www.gcatholic.org 
* http://catholic-hierarchy.org 
* www.ojaiorange.com  , podľa abecedy
* Catholic Encyclopedia
* www.popechart.com  
* www.corazones.org  
* http://www.gcatholic.org 
* http://w2.vatican.va  alebo , , , , 

Zoznam pápežov
Pápež
Kategória:Vatikán
Kategória:Pápežstvo
Pápeži